《瑶池燕 开帘引燕》
清代·邹祗谟

花丝清艳。榆钱贱。燕燕近来双羽差健。玉人见。旧年红线。犀帘掩。

写蓉笺、提起重念。无多件。烦伊作个鸿便。郎如面。

回音若欠。郎心变。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。